钦定古今图书集成/明伦汇编/官常典/第295卷 > 惟镕
## 钦定古今图书集成/明伦汇编/官常典/第295卷 > 惟镕

按《金史麻颇传》：“蛮睹袭父麻颇猛安。蛮睹卒，子扫合
袭。扫合卒，子撒合辇袭。撒合辇卒，子惟镕袭。惟镕本
名没烈，字子铸，骈胁多力，喜周给人。至宁初，守杨文关有功，兼都统，护漕运。贞祐二年，佩金牌，护亲军家
属迁汴，遥授同知祁州军州事，充提控。贞祐三年，破
红袄贼于大沬堌，惟镕入自北门，诸军继进，生获刘”
二祖，功最，迁泰安军节度副使，改遂王府尉、都水少
监、东平府治中。坐误以刃伤同知府事纥石烈牙吾
塔，当削降。殿年，仍从军自效，讨花帽贼于曹、济间。行
省蒙古纲奏其功，复前职，迁邳州经略使，卒。子从杰，
袭猛安，累功遥授镇南军节度副使。